25 
Billeder og Hieroglyfinskriptioner, som ofte opregner den dødes For¬ 
tjenester og de vigtigste Begivenheder i lians Liv. Ved Hoved- 
enden af Kisten er den afdødes Ansigt jævnlig udskaaret eller malet, 
og undertiden blev denne Trækiste igen anbragt i en Stensarkofag, 
inden den blev stillet ind i Gravkammeret. 
Det er et ret betydeligt Antal Mumier, som i Tidernes Løb er 
bleven undersøgte og nøjagtigt beskrevne. 
I Aaret 1825 giver Englænderen Gran ville 1 ) saaledes en detail- 
leret Beskrivelse af en kvindelig Mumie, som en rig Landsmand havde 
foræret ham. Mumien laa i en Kiste af 2 Tommer tykt Sykomortræ, 
udvendig overtrukket med Gips, bemalet med Hieroglyfindskrifter og 
ferniseret. Kisten var omtrent 6 Fod lang. Mumien var indviklet i 
Bind fra Fødderne til Hovedet, og Fingre og Tæer var indviklede 
særskilt. Efter Afviklingen af Bindene viste Mumien sig at være af 
en ældre Kvinde, lidt over 5 Fod høj. Armene var korslagte over 
Brysterne, som var store med tydelige Brystvorter. Benene var tæt 
samlede, med sammenbundne Tommeltæer. Underlivet var stærkt 
rynket, Hovedet var glatraget, Øjelaagene lukkede, Næsen trykket flad 
til den ene Side, Tænderne hvide og velkonserverede. Hele Legemet 
var mørkebrunt og tørt; Neglene var farvede rødbrune. — Efterat 
Underlivet var aabnet, saa man en Hest af Mavesækken hængende 
ved Mellemgulvet. Endvidere fandt man Milten og den venstre Nyre, 
Blindtarmen og enkelte Dele af Tyndtarmen — alt naturligvis i høj 
Grad indskrumpet. Tarmaabningen var forstørret ved flere Snit, og 
Bugindvoldene var aabenbart udtagne ad den Vej. Efter Gennem- 
skæring af det temmelig ubeskadigede Mellemgulv fandt man i Bryst- 
hulen Hjertet, de store Karstammer og Lungerne, selvfølgelig i aldeles 
indskrumpet Tilstand. Hjernen var taget ud gennem Næsen, Øjnene 
og Tungen var nogenlunde vel bevarede. 
1901 beskriver Daressy 2 ) Mumien af en ung „kongelig Vifte- 
bærerr, Maherpra, og fortæller bl. a., at Hovedet var glatraget med 
en stor, friseret Paryk, men uden Skæg, og at der sad Binge i 
Ørerne. 
Om Mumien af Faraonen Totmes IV, som blev undersøgt to 
Aar senere, beretter den samme bekendte Ægyptolog, at Huden var 
0 G-ranville: „An essay on egyptian mummies etc.“ London. 1825. 
2 ) Daressy: „Observations, prises sur la momie de Maherpra. 11 Annales 
du service des antiquités de 1’Égypte. Tome IV. Caire. 1903. Pag. 74—75. 
